Chanette Paul en Dina Botha wen Woordveertjies | Netwerk24
Die beoordelaars Carol-Ann Alexander, Naomi Bruwer en Riette Rust het die volgende te sê gehad oor Halsoorkop verlief: "Dit is 'n emosioneel gedrewe storie waarmee die leser kan identifiseer, wat jou nuwe insigte kan bring in jou eie verhoudings en uitdagings. Jy ervaar 'n gevoel van emosionele koestering omdat die held die heldin se diepste behoeftes verstaan. Jy kan eenvoudig nie die boek neersit nie!"
Die beoordelaars in die kategorie vir liefdesroman was Shireen Crotz, Roela Hattingh en Ilse Salzwedel. Hulle sê die volgende oor Lira: "Baie keer is boeke wat deel is van 'n opvolg so half onvolledig om die leser te laat uitsien na die tweede boek of die opvolg. Lira se verhaal word met soveel gevoel en oortuiging vertel dat die leser met 'n sug van tevredenheid die boek neersit; ons wil tog maar almal 'n gelukkige einde hê.
"Soos gewoonlik is daar deeglike navorsing gedoen deur die skrywer oor die ruimte of omgewing waar die boek afspeel en jy voel asof jy die omgewing kan sien in jou geestesoog.
"Lira voldoen aan elke vereiste van 'n lekkerlees-liefdesroman. Daar is genoeg romantiek, net die regte hoeveelheid 'uitgestelde begeerte", 'n goeie skeut spanning, hope humor en interessante, uiteenlopende karakters." Vanjaar se bekendmaking van die ATKV-Woordveertjies geskied aanlyn weens die Covid-19-pandemie.